En liten, bred og tettbygd, kontrastrikt farget trebukk. Antennene, beina, sidene på hodet og pronotum, "skuldrene" på dekkvingene, store midtflekker på hode og pronotum, og to par flekker på dekkvingene er svarte. Ellers er grunnfargen for det meste lyst beige-brun, men med oransje felter foran på pronotum og dekkvingene og langs den fremre delen av dekkvingene søm. Antennene er noe kortere enn kroppen. Pronotum er trapesformet uten tenner på sidene, dekkvingene nokså jevnbrede med markerte "skuldre".